ಬ್ಯೂಟಿಸ್ ಜೊತೆ ಡಾಗಿಸ್ ಕ್ಯೂಟ್ ಕ್ಯಾಟ್ ವಾಕ್

ಬೆಂಗಳೂರು: ಬೆಂಗಳೂರಿನ ಜನಕ್ಕೆ ಡಾಗ್ಸ್ ಅಂದ್ರೇ ಪಂಚಪ್ರಾಣ. ತಮ್ಮ ಸಾಕು ನಾಯಿಗಳನ್ನು ಮಕ್ಕಳಂತೆಯೇ ಸಾಕುತ್ತಾರೆ. ಪೆಟ್ಸ್ ಪ್ರಿಯರಿಗಾಗಿಯೇ ಫ್ಯಾಷನ್ ಶೋವೊಂದನ್ನ ಆಯೋಜಿಸಲಾಗಿತ್ತು.

ನಗರದ ಶ್ವಾನಗಳಿಗಾಗಿ ಕಬ್ಬನ್ ಪಾರ್ಕ್‍ನಲ್ಲಿ ಸಂತ ಬೌ ವಾವ್ ಅನ್ನೋ ವಿಶೇಷ ಫ್ಯಾಷನ್ ಶೋ ಆಯೋಜಿಸಲಾಗಿತ್ತು. ದಿ ಸಿಜೆ ಮೆಮೋರಿಯಲ್ ಟ್ರಸ್ಟ್, ಹಿಮಾಲಯ, ಫ್ಯಾಷನ್ ಗುರು ಪ್ರಸಾದ್ ಬಿದ್ದಪ್ಪ ಮತ್ತು ಟೀಂ ಸಹಭಾಗಿತ್ವದಲ್ಲಿ ಡಿಫೆರೆಂಟ್ ಆಗಿ ಕ್ರಿಸ್ಮಸ್ ಆಚರಿಸಲಾಯಿತು.

ಇಲ್ಲಿ ಮಾಡೆಲ್‍ಗಳಿಗೆ ಸೆಡ್ಡು ಹೊಡೆಯುವ ರೀತಿಯ ಡಾಗ್‍ಗಳು ರೆಡಿಯಾಗಿದ್ದವು. ಜೊತೆಗೆ ತಾವು ಯಾರಿಗೂ ಕಮ್ಮಿ ಇಲ್ಲ ಎಂಬಂತೆ ಗತ್ತು-ಗಮ್ಮತ್ತಿನಲ್ಲಿದ್ದವು. ವಿಶೇಷವೆಂದರೆ ಸೂಪರ್ ಮಾಡೆಲ್ ಗಳು ಶ್ವಾನಗಳ ಜೊತೆ ರ‍್ಯಾಂಪ್‌ ವಾಕ್ ಮಾಡಿ ಕಾರ್ಯಕ್ರಮಕ್ಕೆ ಇನ್ನಷ್ಟು ಮೆರಗು ನೀಡಿದರು.